茶具文物館

茶具文物館，一般叫旗杆屋，係香港康樂及文化事務署轄下嘅博物館之一，亦係香港藝術館嘅分館，展覽各種中國茶具文物。

香港茶具文物館喺香港島金鐘紅棉路10號，實際位置就響香港公園裏面嘅東北部，免費入場，逢星期二休館。該館定期舉辦陶藝示範、茶藝活動同講座等活動，以推廣陶瓷藝術同中國茶文化。

歷史 
茶具文物館館址原先係有150幾年歷史嘅前英軍總司令及官邸，響1984年1月改建做茶具文物館，館址設響香港公園入面嘅旗杆屋，兩層嘅展館共分為六個展區。1995年，茶具文物館增建咗新翼羅桂祥茶藝館，響同年嘅12月14號落成啟用，以展示香港茶具文物收藏家羅桂祥捐出嘅展品。

交通 
港鐵：
金鐘站C1出口
巴士：
3B、12、12A、23、23B、40、103

入場資料 
開放時間：
每日上晝10:00至下晝5:00
逢星期二及下列時間休館：
聖誕節及翌日、新曆新年及農曆年初一至初三
收費：
免費入場

茶具文物館

香港博物館
金鐘
香港法定古蹟